บอร์ด ARROW อัดงบฯ 95 ลบ. สร้างอาคารสำนักงาน-ศูนย์กระจายสินค้ารองรับการขยายธุรกิจ
บอร์ด ARROW อัดงบฯ 95 ลบ. เปิดประมูลก่อสร้างอาคารสำนักงาน-ศูนย์กระจายสินค้ารองรับการขยายธุรกิจ
14 พ.ย. 2561

บริษัท แอร์โรว์ ซินดิเคท จำกัด (มหาชน) หรือ ARROW ระบุว่า ที่ประชุมคณะกรรมการบริษัทเมื่อวานนี้ (13 พ.ย.) อนุมัติให้บริษัท และ/หรือ บจก.เจ.เอส.วี. เทคนิคอล (บริษัทย่อย) ก่อสร้างอาคารสำนักงาน และศูนย์กระจายสินค้า สำหรับกลุ่มบริษัท มูลค่าก่อสร้างรวมไม่เกิน 95 ล้านบาท คาดว่าระยะเวลาก่อสร้างเริ่มตั้งแต่เดือน ธันวาคม 2561 ถึง ช่วงไตรมาส 4/62
สำหรับเงินลงทุนจะมาจาก เงินทุนหมุนเวียนของบริษัท และ/หรือ บจก.เจ.เอส.วี. เทคนิคอล ร่วมกับการขอสินเชื่อจากสถาบันการเงิน โดยระหว่างดำเนินการก่อสร้าง บริษัทยังมีเงินทุนหมุนเวียน และวงเงินสินเชื่อจากสถาบันการเงินคงเหลือเพียงพอ และไม่กระทบต่อการดำเนินงาน
โดยการก่อสร้างสำนักงานและศูนย์กระจายสินค้าสำหรับกลุ่มบริษัท เป็นการทำรายการที่มีความเหมาะสม ด้านราคาโดยใช้การประมูลงานก่อสร้าง ซึ่งเป็นราคาตลาด และเป็นรายการที่เกิดประโยชน์ต่อบริษัท